ອັຟການິສຖານ ຈະເປີດເຜີຍ ຜົນການເລືອກຕັ້ງບາງສ່ວນ ໃນວັນ ອັງຄານໜ້າ
ຂ່າວສຳຄັນອື່ນໆ: ການໂຈມຕີດ້ວຍຣະເບີດ ໃນພາກໃຕ້ໄທ ເຮັດໃຫ້ມີຜູ້ໄດ້ຮັບບາດເຈັບ 42 ຄົນ; ນາຍົກຣັຖມຸນຕຣີໄທ ຈະນຳໃຊ້ ກົດໝາຍວ່າດ້ວຍ ຄວາມໝັ້ນຄົງພາຍໃນ
ຄະນະກັມມະການເລືອກຕັ້ງ ໃນອັຟການິສຖານ ກ່າວວ່າ ຕົນຈະເປີດເຜີຍຜົນການນັບ ຄະແນນສຽງບາງສ່ວນ ຈາກການ ເລືອກຕັ້ງ ປະທານາທິບໍດີ ໃນສັບປະດາແລ້ວໃນວັນອັງຄານອາທິດໜ້າ ແຕ່ຜົນການນັບຄະ ແນນສຽງຂັ້ນຕົ້ນ ຢ່າງຄົບຖ້ວນໃນທົ່ວປະເທດ ຈະຕ້ອງໄດ້ມີການລໍຖ້າຕື່ມອີກ 10 ມື້ ຂະນະທີ່ ຜູ້ຄົນກຳລັງລໍຖ້າຟັງ ຜົນການນັບຄະແນນສຽງ ຢ່າງເປັນທາງການຢູ່ນັ້ນຣັຖມຸນຕຣີກະຊວງການ ເງິນ ອັຟການິສຖານທ່ານ HAZRAT OMR ZAKHIWALໄດ້ກ່າວອ້າງວ່າ ການເລືອກຕັ້ງ ເປັນໄຊຊະນະຢ່າງຈະແຈ້ງ ຂອງປະທານາທິບໍດີHAMID KARZAI ທ່ານ ZAKHIWAL ກ່າວ ໃນມື້ວານນີ້ວ່າ ປະທານາທິບໍດີ KARZAIໄດ້ ຮັບຄະແນນສຽງ 68% ແຕ່ໂຄສົກ ຂອງຄູ່ແຂ່ງ ທີ່ສຳຄັນສຸດ ຂອງທ່ານ KARZAIຄືອະດີດຣັຖມຸນຕຣີ ການຕ່າງປະເທດ ABDUALLAH ABDULLAH ໄດ້ປະຕິເສດຕໍ່ການກ່າວອ້າງ ທີ່ວ່ານີ້ ໃນດ້ານການເມືອງນັ້ນ ທູດພິເສດ ຂອງອົງການສະຫະປະຊາຊາດ ປະຈຳອັຟການິສຖານ ທ່ານ KAI EIDE ໄດ້ຮ້ອງຂໍ ໃຫ້ອົດທົນຂະນະທີ່ເຈົ້າໜ້າທີ່ ອັຟການິສຖານ ພວມສືບສວນເບິ່ງ ການກ່າວຫາກ່ຽວກັບການສໍ້ໂກງ ຄະແນນສຽງ ເຈົ້າໜ້າທີ່ໄທກ່າວ ວ່າ ພວກທີ່ສົງສັຍວ່າ ເປັນກະບົດມຸສລິມໃນ ເຂດພາກໃຕ້ ທີ່ວຸ້ນວາຍຂອງໄທ ໄດ້ທຳການ ໂຈມຕີ ດ້ວຍຣະເບີດຣົດໃນວັນອັງຄານມື້ນີ້ ຢູ່ນອກຮ້ານອາຫານແຫ່ງນຶ່ງ ທີ່ແອອັດໄປດ້ວຍ ພະນັກງານຣັຖບານເຮັດໃຫ້ມີຜູ້ໄດ້ຮັບບາດເຈັບ ຢ່າງນ້ອຍ 42 ຄົນ ເຈົ້າໜ້າທີ່ເວົ້າວ່າຣະເບີດ ໄດ້ເຊື່ອງໄວ້ໃນຣົດພິກອັຟຄັນນຶ່ງ ແລະຄົນຮ້າຍບີບຄະນວນໃຫ້ແຕກຂຶ້ນໃນບໍຣິເວນ ໃຈກາງເມືອງ ນະຣາທິວາດ ໃນຕອນກິນເຂົ້າທ່ຽງ ມີຜູ້ເສັຽຊີວິດໄປແລ້ວປະມານ 3 ພັນ 700 ຄົນ ນັບແຕ່ການກໍ່ກະບົດ ແບ່ງແຍກດິນແດນ ໄດ້ເລີ້ມຂຶ້ນເມື່ອ 5ປີກ່ອນ ຢູ່ທີ່ຈັງຫວັດ ນະຣາທິວາດ ປັດຕະນີ ແລະຢະລາ ນາຍົກຣັຖມຸນ ຕຣີໄທໄດ້ເຕືອນ ໃນວັນອັງຄານມື້ນີ້ວ່າທ່ານ ຈະນຳໃຊ້ ກົດໝາຍວ່າດ້ວຍ ຄວາມໝັ້ນຄົງ ພາຍໃນ ທີ່ເຄັ່ງຄັດ ເພື່ອຮັບມືກັບແຜນການ ປະທ້ວງຄັ້ງໃຫຍ່ ຂອງພວກເສື້ອແດງ ຊຶ່ງເປັນ ພວກຕໍ່ຕ້ານຣັຖບານ ທີ່ບາງກອກໃນວັນອາທິດຈະມານີ້ ພວກສນັບສນຸນ ອະດີດນາຍົກຣັຖມຸນຕຣີທັກສິນ ຊິນນະວັດກຳລັງກະກຽມ ທີ່ຈະຈັດ ການໂຮມຊຸມນຸມ ໃນວັນອາທິດຈະມາ ເພື່ອຊຸກຍູ້ໃຫ້ນາຍົກຣັຖມຸນຕຣີອະພິຊິດ ເວດຊາຊີວະ ຍຸບຄະນະຣັຖບານ ແລະຮຽກໃຫ້ມີການເລືອກຕັ້ງໃໝ່ ທ່ານອະພິຊິດ ກ່າວຕໍ່ພວກນັກຂ່າວວ່າ ຄະນະຣັຖບານຂອງທ່ານໄດ້ຕົກລົງ ທີ່ຈະນຳໃຊ້ ກົດໝາຍວ່າດ້ວຍ ການຮັກສາຄວາມໝັ້ນຄົງພາຍໃນເລີ້ມແຕ່ວັນເສົາຈະມາ ໄປຈົນຮອດວັນທີ 1 ກັນຍາ ກົດໝາຍດັ່ງກ່າວນີ້ອະນຸຍາດໃຫ້ ກຳລັງຮັກສາຄວາມສະງົບ ປະກາດຫ້າມ ອອກນອກເຮືອນແລະຈຳກັດການເຄື່ອນໄຫວໄປມາ ໃນສະຖານະການ ທີ່ເຫັນວ່າ ເປັນພັຍອັນຕະລາຍຕໍ່ຄວາໝັ້ນຄົງແຫ່ງຊາດ ເກົາຫລີໃຕ້ໄດ້ຍິງ ຈະຣວດ ເພື່ອສົ່ງດາວທຽມຂຶ້ນສູ່ວົງໂຄຈອນ ໃນວັນອັງຄານມື້ນີ້ ແຕ່ປາກົດວ່າ ດາວທຽມ ສັງເກດການທີ່ຖືກສົ່ງຂຶ້ນໄປນັ້ນ ບໍ່ໄດ້ໄປເຖິງ ວົງໂຄຈອນ ຕາມທີ່ຕັ້ງໃຈໄວ້ ທ່ານ AHNBYONG-MAN ຣັຖມຸນຕຣີ ກະຊວງສຶກສາ ວິທຍາສາດ ແລະເທັກໂນໂລຈີຂ ອງເກົາຫລີໃຕ້ກ່າວຕໍ່ພວກນັກຂ່າວວ່າ ພວກນັກວິທຍາສາດ ເກົາຫຼີໃຕ້ ແລະຣັດເຊັຽກຳລັງທຳການສຶກສາເບິ່ງ ບັນຫາດັ່ງກ່າວຢູ່ ແຕ່ບໍ່ໄດ້ເວົ້າວ່າ ພວກເຂົາເຈົ້າຈະສາມາດ ແກ້ບັນຫານີ້ ໄດ້ຫລືບໍ່ ການຍິງຈະ ຣວດ ຂອງເກົາຫລີໃຕ້ ຊຶ່ງຣັດເຊັຽເປັນຜູ້ຊ່ອຍ ສ້າງນັ້ນ ໄດ້ມີການເລື່ອນເວລາ ມາແລ້ວຫລາຍໆເທື່ອ ການຍິງຈະຣວດໃນມື້ນີ້ ຈາກສູນກາງ ອະວະກາດ NARO ທີ່ຕັ້ງຢູ່ ທາງທິດໃຕ້ ຂອງກຸງໂຊລນັ້ນແມ່ນນັບເປັນເທື່ອທຳອິດ ທີ່ເກົາຫຼີໃຕ້ ໄດ້ສົ່ງດາວທຽມ ພາຍໃນປະເທດຂຶ້ນສູ່ວົງໂຄຈອນ ຢູູ່ໃນດິນແດນ ຂອງຕົນເອງ ກ່ອນນີ້ ເກົາຫລີໃຕ້ໄດ້ສົ່ງດາວທຽມ ຂຶ້ນສູ່ວົງໂຄຈອນ ຈາກສູນກາງສົ່ງ ໃນຕ່າງປະເທດ ໂດຍໃຊ້ຈະຣວດຂອງຕ່າງປະເທດ ນຳສົ່ງຂື້ນ ລາຍງານຂ່າວ ຈາກເກົາຫລີໃຕ້ ແຈ້ງວ່າ ເກົາຫລີເໜືອໄດ້ເຊື້ອ ເຊີນໃຫ້ທູດພິເສດຂອງສະຫະຣັດ ເດີນທາງໄປ ຢ້ຽມຢາມຄອມມູນິສເກົາຫລີເໜືອໃນເດືອນໜ້າ ເພື່ອເຈຣະຈາຫາຣື ກ່ຽວກັບໂຄງການ ສ້າງອາ ວຸດນິວເຄລັຽ ຖ້າລາຍງານຂ່າວ ຂອງສື່ມວນຊົນ ເກົາຫລີໃຕ້ ຫາກຖືກຕ້ອງ ການເດີນທາງຂອງ ທູດພິເສດສະຫະຣັດ ຮັບຜິດຊອບ ເຣື່ອງເກົາຫລີເໜືອ ທ່ານ STEVEN BOSWORTH ກໍຈະເປັນຂີດໝາຍໃນການເຈຣະຈາ ກ່ຽວກັບນິວເຄລັຽ ຢ່າງເປັນທາງການ ເທື່ອທຳອິດ ລະຫວ່າງວໍຊິງຕັນແລະພຽງຢາງ ພາຍໃຕ້ຣັຖບານ ຂອງປະທານາທິບໍດີ ທ່ານ OBAMA ສະຖານທູດສະຫະຣັດທີ່ກຸງໂຊລ ຍັງບໍ່ທັນໃຫ້ຄວາມເຫັນໃດໆ ກ່ຽວກັບລາຍງານຂ່າວ ທີ່ວ່ານີ້ ໃນມື້ວານນີ້ ສະຫະຣັດ ໄດ້ສະແດງຄວາມຊົມເຊີຍ ການຕິດຕໍ່ ໃນລະດັບສູງລະຫວ່າງເກົາຫລີເໜືອ ກັບເກົາຫລີໃຕ້ ແຕ່ກ່າວວ່າບໍ່ໄດ້ມີການທຳຄວາມກ້າວໜ້າໃດໆ ກ່ຽວກັບການຍຸຕິໂຄງການ ສ້າງອາວຸດນິວເຄລັຽຂອງເກົາຫລີເໜືອ ຫົວໜ້າກະຊວງຍຸຕິທັມ ສະຫະຣັດ ໄດ້ຕັດສິນໃຈ ທີ່ຈະທຳການສືບສວນຄືນໃໝ່ ກ່ຽວກັບ ການສອບປາກຄຳ ຜູ້ຕ້ອງສົງສັຍວ່າ ເປັນຜູ້ກໍ່ການຮ້າຍໃນລະຫວ່າງຣັຖບານ ຂອງອະດີດ ປະທານາທິບໍດີ GEORGE W BUSH ຣັຖມຸນຕຣີກະຊວງຍຸຕິທັມ ສະຫະຣັດທ່ານ ERIC HOLDER ກ່າວໃນມື້ວານ ນີ້ວ່າ ໄອຍະການ JOHNDURHAM ຈະທຳການ ສືບສວນເບິ່ງວ່າ ເຈົ້າໜ້າທີ່ ຂອງອົງການ ສືບລັບຊີໄອ ເອໄດ້ລະເມີດ ກົດໝາຍຫລືບໍ່ ເວລາສອບປາກຄຳ ພວກທີ່ສົງສັຍວ່າ ເປັນຜູ້ກໍ່ການຮ້າຍ ໃນມື້ວານນີ້ ອົງການສືບລັບ ຊີໄອເອ ຊື່ງຖືກກົດດັນ ທາງດ້ານກົດໝາຍຈາກສະຫະພັນ ອິສຣະພາບ ພົລເຮືອນອະເມຣິກັນ ໄດ້ນຳອອກເຜີຍແຜ່ ລາຍງານສະບັບນຶ່ງຊຶ່ງກ່ອນໜ້ານີ້ ຖືເປັນລາຍງານປິດລັບ ກ່ຽວກັບການ ສອບປາກຄຳ ລາຍງານເວົ້າວ່າການສອບປາກຄຳ ໃນບາງຄັ້ງຄາວໄດ້ໃຊ້ເທັກນິກ ທີ່ບໍ່ໄດ້ຮັບອະນຸຍາດຍ້ອນພວກເຂົາເຈົ້າເຊື່ອວ່າ ຜູ້ຕ້ອງສົງສັຍ ບໍ່ຍອມເວົ້າຄວາມຈິງ ລາຍງານຊຶ່ງເຮັດແລ້ວ ໃນປີ 2004 ແນະໃຫ້ເຫັນວ່າ ການໃຊ້ວິທີສອບປາກຄຳທີ່ຮຸນແຮງ ບໍ່ໄດ້ພາໃຫ້ໄດ້ຮັບ ຂໍ້ມູນ ທີ່ເປັນປະໂຍດ ແຕ່ປະການໃດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ